25 หุ้น “ราคาทะยาน” มกราคม 64
เส้นทางนักลงทุน เดือนมกราคม 2564 ผ่านพ้นไปด้วยบรรยากาศข …
7 ก.พ. 2564

เส้นทางนักลงทุน
เดือนมกราคม 2564 ผ่านพ้นไปด้วยบรรยากาศของดัชนีตลาดหุ้นไทยมีการเคลื่อนไหวผันผวน เนื่องจากช่วงครึ่งเดือนแรกปรับตัวขึ้นต่อเนื่องจากช่วงปลายปีที่ผ่านมา แต่เข้าครึ่งหลังของเดือนกลับปรับตัวลง
อย่างไรก็ดีสุดท้ายแล้วดัชนีตลาดหุ้นไทยเดือนมกราคม 2564 พบว่า ปรับตัวขึ้น 1.22% หรือ 17.63 จุด โดยเทียบจากดัชนีปิด ณ วันที่ 30 ธ.ค. 2563 อยู่ที่ 1,449.35 จุด กับดัชนีปิด ณ วันที่ 29 ม.ค. 2564 อยู่ที่ 1,466.98 จุด
ขณะที่ดัชนีตลาดหุ้นไทยเดือนมกราคมยืนบวกได้ เช่นเดียวกับหุ้นหลายตัวราคาหุ้นปรับตัวขึ้นร้อนแรงไปในทิศทางเดียวกับภาวะของตลาดฯ
ทางข่าวหุ้นธุรกิจจึงคัดสรรเพื่อนำมาเสนอว่ามีบริษัทจดทะเบียนในตลาดหลักทรัพย์แห่งประเทศไทย (SET) ตัวไหนบ้างขึ้นแรง โดยมีการคัดสรรมาเพียง 25 อันดับแรกราคาหุ้นสามารถทะยานขึ้นกว่า 25% ในรอบหนึ่งเดือน
ทั้งนี้ มีหุ้น ได้แก่ JUTHA, CSS, TPBI, SMT, CWT, UTP, SYMC, CHAYO, HANA, MDX, IHL, RS, SKE, ASIAN, KCE, ASIMAR, EA, ICHI, RCL, AEC, KTIS, RBF, CBG, CFRESH และ SSP เป็นต้น
ในส่วนของความเคลื่อนไหวของราคาหุ้น สำหรับ บริษัท จุฑานาวี จำกัด (มหาชน) หรือ JUTHA โดยราคาหุ้นเมื่อวันที่ 30 ธ.ค. 2563 อยู่ที่ 0.71 บาท กระทั้งเมื่อวันที่ 29 ม.ค. 2564 ราคาหุ้นอยู่ที่ 1.40 บาท ขึ้นมา 0.69 บาท หรือปรับตัวขึ้น 97.18% ช่วงที่ผ่านมาราคาหุ้นดีดตัวขึ้นแรงติดต่อกันตั้งแต่ปลายปี 2563 เป็นต้นมา ส่วนหนึ่งก็มาจาก
การรับข่าว JUTHA จะเพิ่มทุน 283.97 ล้านหุ้น แบ่งจัดสรรให้กับผู้ถือหุ้นเดิมตามสัดส่วนการถือหุ้น (RO) ที่ 3 หุ้นเดิมต่อ 1 หุ้นใหม่ ที่ราคาหุ้นละ 0.30 บาท  และนักลงทุนในวงจำกัด  (PP) 2 ราย ในราคาหุ้นละ 0.45 บาท ได้แก่ นายชเนศร์ เพ็ญชาติ กรรมการผู้จัดการ และเป็นผู้ถือหุ้นรายใหญ่ ในฐานะเจ้าหนี้ของบริษัท ซึ่งเป็นส่วนหนึ่งของแผนแปลงหนี้เป็นทุน และ Austin Asset Limited ในกลุ่มนทลิน
บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS โดยราคาหุ้นเมื่อวันที่ 30 ธ.ค. 2563 อยู่ที่ 1.47 บาท กระทั้งเมื่อวันที่ 29 ม.ค. 2564 ราคาหุ้นอยู่ที่ 2.52 บาท ขึ้นมา 1.05 บาท หรือปรับตัวขึ้น 71.43% ช่วงที่ผ่านมาราคาหุ้นดีดตัวขึ้นแรงเพราะเชื่อมั่นว่าปีนี้ภาพธุรกิจโดยรวมจะยังคงเติบโตในทิศทางที่ดี เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ที่เวียดนาม 100 เมกะวัตต์ และโรงไฟฟ้าพลังน้ำที่ลาว 5 เมกะวัตต์ที่ดำเนินการจำหน่ายไฟฟ้าเชิงพาณิชย์ (COD) ไปแล้ว
ขณะที่ธุรกิจบริการติดตั้งระบบโทรคมนาคม ยังได้รับอานิสงส์การลงทุนโครงข่าย 5G ที่สนับสนุนให้เห็นเม็ดเงินลงทุนเข้าสู่ระบบมากขึ้น ทำให้ CSS มีโอกาสได้รับงานใหม่ๆ เพิ่มขึ้นจากลูกค้าหลัก เพื่อต่อยอดรายได้และสร้างฐานธุรกิจให้แข็งแกร่งและมั่นคงต่อไปในอนาคต  ส่วนธุรกิจเทรดดิ้ง โดยเฉพาะสายไฟฟ้า ซึ่งปี 2563 ราคาทองแดงปรับตัวขึ้นต่อเนื่องถึงปี 2564 ทำให้รับรู้กำไรจากสต็อกเพิ่ม จึงทำให้มั่นใจว่าผลการดำเนินงานทั้งปีจะเติบโตตามเป้าที่ 3,800 ล้านบาท หรือเติบโต 20% จากปีก่อน
บริษัท ทีพีบีไอ จำกัด (มหาชน) หรือ TPBI โดยราคาหุ้นเมื่อวันที่ 30 ธ.ค.2563 อยู่ที่ 5.05 บาท กระทั้งเมื่อวันที่ 29 ม.ค. 2564 ราคาหุ้นอยู่ที่ 8.60 บาท ขึ้นมา 3.55 บาท หรือปรับตัวขึ้น 70.30% ช่วงที่ผ่านมาราคาหุ้นดีดตัวขึ้นแรงเป็นการเข้าเก็งกำไรทางเทคนิคเป็นขาขึ้น  และมองว่ากลุ่มผลิตภัณฑ์พวกถุงที่คาดว่ามีคำสั่งซื้อเข้ามาเพิ่มมากขึ้น เนื่องจากภาวะโควิด-19 ส่งผลต่อพฤติกรรมของผู้บริโภคเปลี่ยนแปลงไป ทำให้มีการใช้ถุงขยะมากขึ้น และเชื่อว่ายอดคำสั่งซื้อจะปรับตัวดีขึ้น ในไตรมาส 1, ไตรมาส 2 และไปพีคสุดในไตรมาส 3
บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT โดยราคาหุ้นเมื่อวันที่ 30 ธ.ค. 2563 อยู่ที่ 2.66 บาท กระทั้งเมื่อวันที่ 29 ม.ค. 2564 ราคาหุ้นอยู่ที่ 4.52 บาท ขึ้นมา 1.86 บาท หรือปรับตัวขึ้น 69.92% ช่วงที่ผ่านมาราคาหุ้นปรับตัวขึ้นแรงส่วนหนึ่งเป็นการเข้าเก็งกำไรทางเทคนิค ประกอบกับมีปัจจัยบวกว่ามีคำสั่งซื้อจากลูกค้ารองรับการเติบโตของยอดขายถึงครึ่งแรกของปี 2564 บริษัทยังเดินหน้าขยายฐานลูกค้าและสินค้าใหม่ๆ ได้แก่ กลุ่ม Optics และยังขยายตลาดสู่สินค้าในกลุ่ม Auto และกลุ่ม PCBA/Box build พร้อมทั้งในกลุ่ม Medical devices ซึ่งหากบริษัทสามารถเพิ่มฐานลูกค้าในสินค้าใหม่ได้ตามแผนจะเป็น Upside ต่อประมาณการปี 2564
บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWT โดยราคาหุ้นเมื่อวันที่ 30 ธ.ค. 2563 อยู่ที่ 2.40 บาท กระทั้งเมื่อวันที่ 29 ม.ค. 2564 ราคาหุ้นอยู่ที่ 3.70 บาท ขึ้นมา 1.30 บาท หรือปรับตัวขึ้น 54.17% ช่วงที่ผ่านมาราคาหุ้นปรับตัวขึ้นแรงส่วนหนึ่งมั่นใจว่าแนวโน้มผลการดำเนินงานในปีนี้ มีโอกาสที่จะสร้างสถิติสูงสุดใหม่ จากการรับรู้รายได้ใน 3 ธุรกิจ ทั้งในส่วนของธุรกิจหนัง ซึ่งเป็นรายได้หลัก ธุรกิจโรงไฟฟ้าที่เป็น Recurring Income และธุรกิจยานยนต์ไฟฟ้าที่เป็น New S-Curve ผลักดันธุรกิจเติบโตอย่างก้าวกระโดดในอนาคต โดย “สกุลฎ์ซี” เตรียมส่งมอบรถบัสดีเซล พร้อมทั้งพัฒนารถบัส EV ซึ่งเชื่อว่าเป็นยานพาหนะสมัยใหม่แบรนด์ไทยแท้ที่จะได้รับการตอบรับที่ดีในอนาคต
ส่วนตัวเลขราคาหุ้นที่เหลือดูจากตารางประกอบ
…

ในส่วนของการหยิบยกหุ้นดังกล่าวเป็นเพียงการนำเสนอในด้านที่ราคาหุ้นปรับตัวขึ้นแรงช่วงเดือนมกราคม 2564 เท่านั้น แต่ถึงอย่างไรราคาดังกล่าวยังมีโอกาสไปต่อจากข่าวบวก